Diari Oficial de la Generalitat Valenciana


Sumari del DOGV 4052, del 27-07-2001 (2001/7250)

Informació pública de l'alternativa tècnica per al desenvolupament per gestió indirecta de l'actuació integrada SUZR-5.
-----------------------------------------------------------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7250


Organisme emissor
:   Ajuntament de Picassent

Tipus de document
:   Anunci

Informació pública de l'alternativa tècnica per al desenvolupament per gestió indirecta de l'actuació integrada SUZR-5. [2001/M7250]
  
L'alcalde president d'este ajuntament, per Decret d'alcaldia número 465/2001, de 21de juny de 2001, va acordar:
  
Primer
  
Exposar al públic l'alternativa tècnica elaborada per La Font Proycon, SL per al desenvolupament per gestió indirecta de l'actuació integrada SUZR-5, en què s'adjunta:
  
- Alternativa tècnica.
  
- Avantprojecte d'urbanització.
  
- Pla parcial del sector.
  
- Cèdula d'urbanització expedida el 28 d'abril de 2001 pel director general d'Urbanisme i Ordenació Territorial.
  
Segon
  
El tràmit d'informació pública serà de 20 dies hàbils que es computaran a partir de la publicació del corresponent anunci, per mitjà d'edicte, en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial y depositara a tal efecte una caució per un import de 7.276.290 pessetes. (2% del pressupost d'execució material que figura en l'alternativa tècnica presentada). La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Tercer
  
Remetre avís al domicili fiscal dels que consten en el cadastre com a titulars de drets afectats per l'actuació proposada. Així mateix, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, practicar notificació mitjançant la publicació d'anunci en el Butlletí Oficial de la Província de València i al tauler d'edictes d'aquest ajuntament als posibles interessats desconeguts en l'esmentat procediment.
  
Quart
  
L'acte d'obertura de pliques se celebrarà en la següent data hàbil a la conclusió del termini per a presentar-les, a la sala de regidors d'este ajuntament, exceptuant-se dissabtes i el mes d'agost.
  
Cinqué
  
Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se unint les seues proposicions.
  
Així mateix, per a informació dels interessats a consultar l'expedient, es fa saber que aquest estarà a disposició del públic, de dilluns a divendres, ambdós dies inclusivament, en horari de 10.00 a 14.00 hores, a l'oficina tècnica de l'ajuntament.